I Forgot More Than You'll Ever Know

«I Forgot More Than You'll Ever Know» (stundom «I've Forgotten More Than You'll Ever Know About Him») er ein song skriven av Cecil Null og først gjeven ut av The Davies Sisters. 

Songen var ein av fem songar spelte inn 23. mai 1953 av Chet Atkins på sologitar, Velma E. Williams Smith på gitar, Jerry Byrd på steelgitar, Ernie Newton på bass og Hal Smith på fele. Innspelinga var den første The Davis Sisters hadde i Nashville i Tennessee, spelt inn hos Thomas Productions. Den første innspelinga av songen vart derimot gjort av Sonny James den 11. mars 1953. Denne kom ut på singel samstundes med The Davies Sisters sin versjon, men vart ikkje like populær. 

Songen fortel ei soge om eks-kjærasten til ein ung mann og åtvarar den noverande flammen hans som stal han frå ho om at ein dag vil ho òg miste han. Heile songen er sungen i harmoni av Skeeter og Betty Jack, med unntak av linjene «You stole his love from me one day, you didn't care how you hurt me, but you can never steal away memories of what used to be» som er sungen av Betty Jack.

Salslister
Songen gjekk til topps på country-lista i 1953. Det var den første hitten for duoen Skeeter Davis og Betty Jack Davis og den einaste dei fekk, sidan Betty Jack omkom i ei bilulukke ei veke etter singelen kom ut. 

«I Forgot More Than You'll Ever Know» vart den einaste countrysongen på toppen av lista av ein kvinneleg duo før The Judds klarte det same tretti år seinare. Songen låg på toppen av countrylista i åtte veker.  

Coverversjonar
Mange artistar har spelt inn versjonar av songen, som: 

Skeeter Davis spelte inn songen på ny som eit albumspor på det første soloalbumet hennar, I'll Sing You a Song and Harmonize Too i 1959, og fortsette å syngje songen gjennom heile karrieren sin. Elvis Presley fortalte ein gong Davis at det var favorittcountry-songen hans og Roy Acuff bad ofte om at ho skulle syngje songen på Grand Ole Opry.
 Bob Dylan (på Self Portrait)
I 1960 fekk Sonny James ein mindre pophit med sin versjon, som nådde 80. plassen på Hot 100.
Jeanne Pruett fekk ein moderat countryhit med sin versjon i 1972.   
Johnny Cash 
Jerry Lee Lewis
Patti Page
Kitty Wells
Jimmie Rodgers
Roy Drusky, Del Reeves
The Statler Brothers
Slim Whitman
Jann Browne med Wanda Jackson
Patty Loveless og trioen Dolly Parton, Loretta Lynn og Tammy Wynette.  
Dylan og Tom Petty framførte songen som ein duett i 1986 på True Confessions-turneen deira. 
Elvis Costello spelte songen som ein duett med Tom Waits på ein konsert. 
Den svenske rockeartisten Svante Karlsson spelte songen på debutalbumet American Songs i 1999. 
I 2006 spelte The Perrys inn songen som ein southern gospel-song.
Esther Phillips spelte inn songen på albumet hennar The Country Side of Esther Phillips i 1966.

Kjelder

Denne artikkelen bygger på «I Forgot More Than You'll Ever Know» frå ,  den 25. juli 2021. 
 oppgav desse kjeldene:

Kategori:Songar frå 1953
Kategori:Sonny James-songar
Kategori:Skeeter Davis-songar
Kategori:Tennessee Ernie Ford-songar
Kategori:Johnny Cash-songar
Kategori:Peter and Gordon-songar
Kategori:The Andrews Sisters-songar
Kategori:Kitty Wells-songar
Kategori:Bob Dylan-songar
Kategori:Jerry Lee Lewis-songar
Kategori:Jeanne Pruett-songar
Kategori:Wanda Jackson-songar
Kategori:Dolly Parton-songar
Kategori:Loretta Lynn-songar
Kategori:Tammy Wynette-songar
Kategori:Bryan Ferry-songar
Kategori:Patty Loveless-songar
Kategori:Songar produserte av Stephen H. Sholes